Lulesamer

Lulesamer er en gruppe blant samene i Norge og Sverige, som først og fremst identifiseres med det lulesamiske språket.

Deres tradisjonelle bo- og reindriftsområder er Lule lappmark, som ligger i deler av Jokkmokk og Gällivare kommuner i Sverige. Lulesamene kom til Norge på 1700-tallet fra Sverige. Grunnen til immigrasjonen til Norge var at det var problemer i reindriften i Sverige.  Den tradisjonelle levemåten til lulesamene i Norge er sjøsamisk.

Man antar at et par tusen mennesker i Norge og Sverige identifiserer seg som lulesamer, og at rundt 650 av dem bruker det lulesamiske språket.

Det lulesamiske sentret Árran på Drag i Hamarøy ble etablert i 1994 og fungerer som språksenter, museum og kulturhus. Her er det også en lulesamisk barnehage, Árran Mánájgárdde. Hamarøy kommune er den eneste lulesamiske kommunen i forvaltningsområdet for samisk språk.

Referanser 

Samene
Etniske grupper i Norge
Etniske grupper i Sverige